Reino Koivula

Reino Olavi Koivula (4. helmikuuta 1917 Helsinki – 18. huhtikuuta 2006 Kauniainen) oli suomalainen arkkitehti, joka sai professorin arvonimen. Hän valmistui arkkitehdiksi Teknillisestä korkeakoulusta vuonna 1943 ja työskenteli aluksi yhdessä Jaakko Paatelan kanssa, toimi sen jälkeen suunnittelupäällikkönä lääkintöhallituksessa 1961–1966 ja perusti oman arkkitehtitoimiston vuonna 1971.

Koivulaa pidetään yhtenä Suomen merkittävimmistä sairaala-arkkitehdeista. Hän voitti useita arkkitehtuurikilpailuja, ja hänen töistään voidaan mainita Meilahden sairaala, Jorvin sairaala, Porvoon sairaala, Lapin keskussairaala, Oulun yliopistollinen sairaala ja Kainuun keskussairaala sekä Kouvolan keskustan asemakaava. Hänelle myönnettiin professorin arvonimi vuonna 1970.

Lähteet
 
 Reino Koivulan muistokirjoitus Helsingin Sanomissa.

Aiheesta muualla
 Arkkitehtiryhmä Reino Koivula Oy

Suomalaiset arkkitehdit
Suomalaiset professorin arvonimen saaneet
Vuonna 1917 syntyneet
Vuonna 2006 kuolleet